

	IZVJEŠĆE O PROVEDENOM SAVJETOVANJU S JAVNOŠĆU U POSTUPKU
 DONOŠENJA ODLUKE O KRITERIJIMA, MJERILIMA I POSTUPKU DODJELE NEKRETNINA UDRUGAMA

Nositelj izrade izvješća: Upravni odjel za imovinskopravne poslove i upravljanje imovinom
Mjesto, datum: Karlovac, 29.06.2026.

	Naziv akta za koji je provedeno savjetovanje s javnošću 
	ODLUKA O KRITERIJIMA, MJERILIMA I POSTUPKU DODJELE NEKRETNINA UDRUGAMA

	Naziv tijela nadležnog za izradu nacrta / provedbu savjetovanja 
	Upravni odjel za imovinskopravne poslove i upravljanje imovinom

	Razlozi za donošenje akta i ciljevi koji se njime žele postići uz sažetak ključnih pitanja
	Ovom Odlukom uređuju se kriteriji, mjerila i postupak dodjele nekretnina u vlasništvu ili na upravljanju Grada Karlovca na korištenje udrugama i drugim organizacijama civilnog društva radi provedbe programa i projekata od interesa za Grad Karlovac.
Njome se uređuje postupak raspisivanja i provedbe javnog natječaja, uvjeti za ostvarivanje prava na korištenje prostora, kriteriji za vrednovanje prijava te rad i ovlasti Povjerenstva za dodjelu prostora. Također se propisuje mogućnost dodjele prostora neposrednom pogodbom u posebno opravdanim slučajevima, kao i međusobna prava i obveze Grada i korisnika, uključujući sadržaj ugovora o korištenju, naknadu za korištenje, održavanje i ulaganja u prostor te uvjete za produljenje i prestanak korištenja.
Predloženom Odlukom postojeći normativni okvir usklađuje se s važećim zakonskim propisima te se osigurava transparentno, objektivno i učinkovito upravljanje gradskim prostorima. Donošenjem Odluke stvaraju se uvjeti za odgovorno raspolaganje nekretninama u vlasništvu ili na upravljanju Grada Karlovca, uz poticanje rada udruga i drugih organizacija civilnog društva koje svojim djelovanjem doprinose razvoju lokalne zajednice i unapređenju kvalitete života građana.

	Objava dokumenata za savjetovanje 
	https://www.karlovac.hr/savjetovanja/nacrt-odluke-o-kriterijima-mjerilima-i-postupku-dodjele-nekretnina-udrugama/ 

	Razdoblje provedbe savjetovanja 
	29. svibnja 2026. do 29. lipnja 2026. 

	Pregled osnovnih pokazatelja  uključenosti savjetovanja s javnošću 
	Tijekom provedbe savjetovanja s javnošću nije zaprimljen niti jedan prijedlog.

	Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje 
	Tijekom savjetovanja s javnošću nije zaprimljen nijedan prijedlog niti mišljenje. 

	Ostali oblici savjetovanja s javnošću 
	/

	Troškovi provedenog savjetovanja
	Provedba savjetovanja nije iziskivala dodatne financijske troškove. 

Prilog 1. Pregled prihvaćenih i neprihvaćenih primjedbi
	Redni broj
	Sudionik savjetovanja (ime i prezime pojedinca, naziv organizacije)
	Članak ili drugi dio nacrta na koji se odnosi prijedlog ili mišljenje
	Tekst zaprimljenog prijedloga ili mišljenja
	Status prijedloga ili mišljenja (prihvaćanje/neprihvaćanje s  obrazloženjem) 

	/
	/
	/
	/
	/

	
	
	
	
	

	
	
	
	
	

	
	
	
	
	



